b'\n_START_ARTICLE_\nBakrov(II) klorid\n_START_PARAGRAPH_\nBakrov(II) klorid dihidrat (CuCl\xe2\x82\x82 x 2 H\xe2\x82\x82O, bakrov diklorid) je najpoznatiji bakrov(II) halogenid._NEWLINE__NEWLINE_Upotrebljava se kao mo\xc4\x8dilo u industriji nekih organskih boja i u tisku tekstila, u kemiji je dobar katalizator za organske sinteze, za rafinaciju bakra, zlata i srebra, za dobivanje \xc5\xbeive mokrim postupkom, u fotografiji, za zelenu vatru u pirotehnici /s blagim utjecajem plave boje na rubovima plamena/, za uni\xc5\xa1tavanje korova i zapra\xc5\xa1ivanje sjemena, itd.._NEWLINE_Anhidrid (nastaje oko 500\xc2\xb0C) je sme\xc4\x91i prah, a dihidrat (nastaje povi\xc5\xa1e 100\xc2\xb0C) je svijetloplavi prah._NEWLINE__NEWLINE_Bezvodni klorid nastaje i direktnom sintezom; u\xc5\xbeareni bakar u kloru.\n_START_SECTION_\nDobivanje\n_START_PARAGRAPH_\n1. Bakrov(II) klorid mo\xc5\xbee se pripraviti iz bakrova(II) oksida i koncentrirane otopine klorovodi\xc4\x8dne kiseline:_NEWLINE_CuO + 2 HCl -> CuCl\xe2\x82\x82 + H\xe2\x82\x82O_NEWLINE_U suvi\xc5\xa1ku klorovodi\xc4\x8dne kiseline nastaje maslinastozeleni kloro-kompleks bakra(II):_NEWLINE_CuCl\xe2\x82\x82 + 2HCl -> H\xe2\x82\x82[CuCl\xe2\x82\x84]_NEWLINE_Razrijedi li se tako nastala otopina kloro-kompleksa bakra(II) sa vodom do\xc4\x87i \xc4\x87e do prijelaza maslinastozelene boje u svijetlomodru zbog stvaranja akva-kompleksa bakra(II):_NEWLINE_H\xe2\x82\x82[CuCl\xe2\x82\x84] + 4H\xe2\x82\x82O -> [Cu(H\xe2\x82\x82O)4]\xc2\xb2\xe2\x81\xba + 2H\xe2\x81\xba + 4Cl\xe2\x81\xbb_NEWLINE_CuCl\xe2\x82\x82 x 2H\xe2\x82\x82O + 2H\xe2\x82\x82O -> [Cu(H\xe2\x82\x82O)\xe2\x82\x84]\xc2\xb3\xe2\x81\xba + 2Cl\xe2\x81\xbb_NEWLINE_Doda li se otopini kloro-kompleksa bakra(II), bakrenih strugotina ili bakrene \xc5\xbeice do\xc4\x87i \xc4\x87e do redukcije bakra(II) u bakar(I):_NEWLINE_H\xe2\x82\x82[CuCl\xe2\x82\x84] + Cu -> 2H[CuCl\xe2\x82\x82]_NEWLINE_2. Mo\xc5\xbee se pripraviti i reakcijom klorovodi\xc4\x8dne kiseline sa bakrovim(II) karbonatom._NEWLINE__NEWLINE_Kruti i bezvodni CuCl\xe2\x82\x82, iz dihidrata se mo\xc5\xbee dobiti djelovanjem male koli\xc4\x8dine koncentrirane sumporne kiseline ili grijanjem u suhom klorovodiku. Grijanjem i uparivanjem, mogu\xc4\x87e da i nastane bazi\xc4\x8dni klorid, \xc5\xa1to zavisi o na\xc4\x8dinu pripravka dihidrata i temperaturi na kojoj se grije. Za su\xc5\xa1enje je ponajbolje u eksikatoru, s primjerice silika-gelom.'